
ОБЩИНА ИСПЕРИХ


ДО
БЕЙСИМ РУФАД РАСИМ
КМЕТ НА ОБЩИНА ИСПЕРИХ
С Т А Н О В И Щ Е
Относно: Докладна записка за „Приемане на Програма за овладяване популацията на безстопанствените кучета на територията на Община Исперих 2016-2020 г.
Съгласно:                                   
 Чл. 21, ал.1, т. 12 от ЗМСМА Общинският съвет приема стратегии, прогнози, програми и планове за развитие на общината, които отразяват и европейските политики за развитие на местните общности;
Чл. 26, ал.2 и чл.28 от ЗНА  Преди внасянето на проект на нормативен акт за издаване или приемане от компетентния орган съставителят на проекта го публикува на интернет страницата на съответната институция заедно с мотивите, съответно доклада, като на заинтересованите лица се предоставя най-малко 14-дневен срок за предложения и становища по проекта. 

Проектът на нормативен акт заедно с мотивите, съответно доклада към него, се внася за обсъждане и приемане от компетентния орган.

Мотивите, съответно докладът, съдържат:

1. причините, които налагат приемането;

2. целите, които се поставят;

3. финансовите и други средства, необходими за прилагането на новата уредба;

4. очакваните резултати от прилагането, включително финансовите, ако има такива;

5. анализ за съответствие с правото на Европейския съюз.

Проект на нормативен акт, към който не са приложени мотиви, съответно доклад, съгласно изискванията по ал. 2, не се обсъжда от компетентния орган.
Чл. 76, ал.3 във връзка с чл.77 от АПК  Общинските съвети издават нормативни актове, с които уреждат съобразно нормативните актове от по-висока степен обществени отношения с местно значение.

Компетентният орган издава нормативния административен акт, след като обсъди проекта заедно с представените становища, предложения и възражения.
Чл. 40, ал.1, ал.2, ал. 3 и ал.4 от ЗЗЖ Министерският съвет по предложение на министъра на земеделието и храните приема Национална програма за овладяване популацията на безстопанствените кучета на територията на Република България.

Министърът на земеделието и храните издава наредба за прилагане на националната програма и за процедурите по нейното изпълнение, механизма на финансиране и отчетност.

Общинските съвети приемат програма за изпълнение на националната програма и план за действие на съответната община, които отговарят на изискванията на наредбата по ал. 2.

Кметовете на общини организират изпълнението на програмата и плана по ал. 3 и ежегодно до 1 март внасят отчет за изпълнението на програмата до изпълнителния директор на Българската агенция по безопасност на храните.

Докладната е  изготвена от лице, което има право да внася докладни за разглеждане на заседания на Общински съвет.

Предвид изискванията на ЗМСМА  докладна е законосъобразна, проектите за решение отговарят на изискванията на Административно процесуалния кодекс.

Изготвил:

Гюлнур Мехмед
Юрисконсулт в отдел „ОС“

